Motî:pîce 1 - Wikipedia

# Motî:pîce 1

### Èn årtike di Wikipedia.

pîce 1 [f.n.]

1. boket d' ene machine. I n' ont pont trové d' pîces pol bateuse. F. pièce de rechange.

2. boket di stofe:

a) ki ristope li trô d' on mousmint. Dji a rmetou des pîces å deus djnos. rl: rapîçter. F. pièce (sur un vêtement). >> il est rfwait d' viyès pîces: i est tot sclimboigne, må fotou, come on mousmint tot repîçté. >> casse di pîces: bale fwaite avou des boket di stofe, a on djeu d' dicåce. >> dji n' mete nén mes pîces a des si bassès håyes: dji n' hante nén avou ces djins la, ki sont trop bas por mi.

b) grand boket di stofe. Il a rivnou avou ene bresseye di pîces di stofe do Senegål. rl a: copon.

3. paskeye k' on djouwe å teyåte. Ene pîce en èn ake, e deus akes, e troes akes. F. pièce (de théâtre).

4. pitit rond d' manoye. I ramassént les pîces di cénk francs pol bateme. Les pîces di keuve estént: li doze-sôs, l' aidant, li pîce di deus aidants et l' patår (N. Lequarré). On lzî va fé des cwårêyès pîces po leu cwårêyès tiesses (cwand les Flaminds vlént bate manoye, diviè 1880). F. pièce (de monnaie). >> todi aveur li pîce po mete o trô: aveur di cwè risponde raddimint a onk, ene ki vs fwait aler. Franwal: ahåyant po: "avoir de la répartie".

5. plat boket côpé foû d' on gros pwin. F. tranche. >> ene pîce tot houte do pwin: pîce côpêye so tote li stindêye do pwin, eneviè ene pîce côpêye tot vnant foû å mitan. >> atchter (åk) po ene pîce di pwin: po deus côps rén, po on bas pris.

6. unité d' ene martchandijhe. On vindeut les coshets al pîce. >> bouter a pîce: esse payî sorlon l' rindmint.

7. boket d' tere, tchamp. Rodjimont a dmoré å rcoet des bruts, etur ses åbes et ses pîces di frumint (E. Gilliard).

Etimolodjeye: vî mot gayel.

| pîçot [o.n.] copon di stofe. Come on-z a schavlé dins ç' pîçot la !

Omonime:

- pîce (f.n; grand baston)

Prin del pådje «http://wa.wikipedia.org../../../p/%C3%AE/c/Mot%C3%AE%7Ep%C3%AEce_1.html»

##### Views

- Årtike
- Copene
- Modêye d' asteure

##### Cweri